Dom Jablanského

Dom Jablanského (), známy v minulosti ako Čínska ambasáda () je dom zo začiatku 20. storočia, ktorý sa nachádza v meste Sofia v Sofijskej oblasti v juhozápadnom Bulharsku.

Budova má pridelený štatút kultúrnej pamiatky miestneho významu.

 Lokalita 
Detailný pohľad na okno a balkón na severnej fasáde budovy|náhľad|vľavo
Dom Jablanského sa nachádza v centrálnej časti mesta Sofia v rajóne Sredec na ulici „bulevard Car Osvoboditel“ ({{vjz|bul|булевард „Цар Освободител“}}, doslova bulvár cára Osloboditeľa'') č. 18.

 Dejiny 
Výstavba domu prebiehala v rokoch 19061907. Budova bola postavená pre bohatého finančníka, politika, verejného činiteľa a bývalého starostu Sofie, Dimităra Jablanského.

Po 9. septembri 1944 bola budova znárodnená a stala sa sídlom čínskej ambasády. V roku 1955 bol budove udelený štatút kultúrnej pamiatky miestneho významu. V priebehu roku 1991 v budove ukončila činnosť čínska ambasáda, keďže budova bola v rámci reštitúcie vrátená následníkom Jablanského. Tí budovu predali bulharskej Prvej súkromnej banke (), ktorá však v roku 1996 zbankrotovala. V nasledujúcich rokov zmenila niekoľko majiteľov.

Začiatkom 21. storočia sa majiteľom budovy stala firma Draft EOOD, pre ktorú v roku 2003 architekt Dragomirov pripravil projekt v rámci ktorého mala byť budova kompletne prestavaná, pričom na nej mala byť zhotovená nadstavba, ktorá by dosiahla výšky 46 metrov. Projekt však bol zastavený Sofijským okresným výborom. V roku 2006 bol dom zaradený do zoznamu samozničujúcich sa stavieb. Majitelia nevykonávali potrebné opatrenia na opravu budovy a jej stav bol napriek úsiliu občianskej spoločnosti a sofijskej samosprávy vážny, pričom hrozil aj kolaps budovy. V roku 2008 vydal Sofijský okresný výbor príkaz majiteľom domu, aby budovu rekonštruovali. Investorom sa nakoniec stala firma Bolsa EOOD, ktorá 15. júla 2009 obdržala povolenie k rekonštrukcii od Oddelenia architektúry a urbanistického plánovania sofijského metropolitného riaditeľstva. Ešte v roku 2009 začali na budove prebiehať reštauračné práce, ktoré boli ukončené v roku 2011. Reštauračné práce prebiehali pod vedením architektky Penky Stančevovej. 

V súčasnosti je budova sídlom súkromného elitného klubu s názvom The Residence Exclusive Club. Ide o súkromný uzavretý klub podobný aristokratickým klubovým spoločnostiam, ktoré vznikali pred tromi storočiami v Londýne. Členský príspevok sa platí na ročnej báze a každá žiadosť o členstvo podlieha schváleniu vedením klubu. Každé poschodie budovy slúži samostatnému účelu. Na prízemí sa nachádza nápojový bar, druhé poschodie funguje ako luxusná reštaurácia a podkrovné poschodie sa zmenilo na hudobný klub.

 Charakteristika 
Autorom stavby je viedenský architekt Friedrich Grünanger. Dom bol postavený v novobarokovom slohu.

Dizajn budovy je bol zvolený tak, aby pripomínal ďalšie sofijské budovy postavené Grünangerom a to konkrétne cársky palác a dom Sărmadžieva. Budova sa vyznačuje bohatou výzdobou na fasádach a veľkolepo prevedeným interiérom. Výzdoba fasád ako aj interiéru je dielom rakúskeho sochára Andreasa Greisa. Pred hlavným vchodom v západnej fasáde budovy sa nachádza portikus nad ktorým je umiestnený balkón. Na východnej fasáde je najzaujímavejším prvkom rizalit, ktorý sa nachádza vo vrchnej časti fasády nad strechou budovy.

Pôvodný nábytok bol do budovy dovezený z Viedne.

 Štatút a dôvod pamiatkovej ochrany 
Kategória: kultúrna pamiatka miestneho významu

Rok vyhlásenia: 1955

Dôvod pamiatkovej ochrany: architektonicko-staviteľská a umelecká hodnota budovy

 Galéria 

 Referencie 

 Iné projekty 

Kategória:Stavby v Sofii
Kategória:Domy v Sofii
Kategória:Kultúrne pamiatky v Bulharsku
Kategória:Architektúra z 1907
Kategória:Novobarokové stavby v Bulharsku